इस बात की भी संभावना है कि उन्हें लोगों के घरों में भी लगाया जा सकता है. पूर्वी लंदन में रहने वाले लोगों को एक पर्चा मिला है जिसमें कहा गया है कि खेलों के दौरान उनके घरों में सैनिकों को तैनात किया जा सकता है.इसमें यह भी कहा गया है कि उस इलाके की पानी की टंकी के ऊपर एयर डिफेंस सिस्टम को लगाया जा सकता है. एक प्रवक्ता ने कहा है कि रक्षा मंत्रालय ने अभी यह तय नहीं किया है कि खेलों के दौरान जमीन पर रहने वाली वायु रक्षा प्रणाली को तैनात किया जाए या नहीं.पर्चे में यह बताया गया है कि दो से सात मई के बीच सशस्त्र बलों को सैनिक अभ्यास के लिए वहाँ तैनात किया जाएगा.इसमें यह भी कहा गया है कि दो से दस मई के बीच एक ‘बड़ा राष्ट्रीय अभ्यास ’ किया जाएगा जिसमें खेलों के दौरान सशस्त्र बलों द्वारा पुलिस को सुरक्षा दिए जाने की क्षमता का आंकलन किया जाएगा.अगर सरकार खेलों के दौरान मिसाइल इस्तेमाल करने का फैसला करती है, तो इन गर्मियों के दौरान सैनिको को दो महीनों तक के लिए तैनात किया जा सकता है.पर्चे में कहा गया है कि इन मिसाइलों के साथ पूरी तरह से प्रशिक्षित और पेशेवर सैनिको को लगाया जाएगा. इससे उस इलाके में रहने वाले लोगों के लिए कोई खतरा नही होगा.इन मिसाइलों को तभी इस्तेमाल किया जाएगा जब निश्चियत सुरक्षा खतरा हो और इसके लिए सरकार के उच्चतम स्तर से आदेश दिए जाएंगे.इस दस्तावेज में कहा गया है कि ‘हर पल सुरक्षा बलों और पुलिस की उपस्थति से आपकी सुरक्षा बेहतर होगी और आप आतंकवादियों का निशाना नहीं बनेंगे.’इस इलाके में रहने वाले पत्रकार ब्रायन वेलन का कहना है कि यह लोग अगले सप्ताह ही अभ्यास शुरू कर देंगे. इससे पहले रक्षा मंत्रालय दक्षिण पूर्व लंदन में सतह से हवा में मार करने वाली मिसाइलों को तैनात करने के बारे में सोच रहा था लेकिन अब यह फैसला बदल दिया गया है.